Likumprojekts

Grozījumi Aizsargjoslu likumā

Izdarīt Aizsargjoslu likumā (Latvijas Republikas Saeimas un Ministru Kabineta Ziņotājs, 1997, 6. nr.; 2002, 7. nr.; 2003, 15. nr.; 2005, 15. nr.; 2008, 8. nr.; 2009, 12. nr.; Latvijas Vēstnesis, 2010, 205. nr.; 2011, 169. nr.; 2013, 61., 87., 106., 243. nr.; 2014, 220. nr.; 2015, 240. nr.) šādus grozījumus:

1.  37. panta pirmajā daļā:

izslēgt 5. punkta "c" apakšpunktu;

papildināt daļu ar 8. un 9. punktu šādā redakcijā:

"8) divus metrus platā joslā aizliegts apstrādāt augsni, audzēt lauksaimniecības kultūraugus, lietot mēslošanas līdzekļus un augu aizsardzības līdzekļus;

9) ievērojot šīs daļas 8. punktā minēto prasību, aizliegts lietot ķīmisko augu aizsardzības līdzekli tuvāk par augu aizsardzības līdzekļa marķējumā norādīto attālumu no virszemes ūdensobjekta vai 10 metru platā joslā no virszemes ūdensobjekta, ja augu aizsardzības līdzekļa marķējumā nav ietverta speciāla norāde par lietošanas attālumu no ūdensobjekta."

2. Papildināt 47. pantu ar trešo daļu šādā redakcijā:

"(3) Vienu metru platā joslā gar viena īpašuma un koplietošanas (tai skaitā pašvaldības nozīmes koplietošanas) novadgrāvi, mērot no tā krotes, aizliegts apstrādāt augsni, audzēt lauksaimniecības kultūraugus un lietot mēslošanas līdzekļus un augu aizsardzības līdzekļus."

3. Papildināt pārejas noteikumus ar 25. punktu šādā redakcijā:

"25. Šā likuma 47. panta trešā daļa stājas spēkā 2018. gada 1. janvārī."

Likums stājas spēkā 2017. gada 1. janvārī.

Zemkopības ministra vietā –

satiksmes ministrs

Uldis Augulis